ᱢᱩᱨᱮᱱᱟ ᱦᱚᱱᱚᱛ

ᱢᱩᱨᱮᱱᱟ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱕᱒ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱢᱩᱨᱮᱱᱟ ᱨᱮ ᱢᱮᱱᱟᱜᱼᱟ ᱾

ᱰᱤᱵᱤᱡᱚᱱ
ᱢᱩᱨᱮᱱᱟ ᱦᱚᱱᱚᱛ ᱨᱮ ᱯᱩᱱᱭᱟᱹ ᱥᱟᱵᱽᱼᱰᱤᱵᱤᱡᱚᱱ ᱥᱮᱞᱮᱫ ᱢᱮᱱᱟᱜᱼᱟ : ᱢᱩᱨᱮᱱᱟ, ᱟᱢᱵᱟᱦ, ᱡᱚᱣᱨᱟ ᱟᱨ ᱥᱚᱵᱚᱞᱜᱟᱲ ᱾ ᱢᱩᱨᱮᱱᱟ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱢᱤᱫᱴᱟᱹᱝ ᱛᱟᱦᱥᱤᱞ ᱟᱨ ᱢᱤᱫᱴᱟᱹᱝ ᱵᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ : ᱢᱩᱨᱮᱱᱟ ᱾ ᱟᱢᱵᱟᱦ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱵᱟᱨᱭᱟ ᱛᱟᱦᱥᱤᱞ ᱟᱨ ᱵᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ : ᱟᱢᱵᱟᱦ ᱟᱨ ᱯᱚᱨᱥᱟ ᱾ ᱡᱚᱣᱨᱟ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱡᱚᱣᱨᱟ ᱛᱟᱦᱥᱤᱞ ᱥᱮᱞᱮᱫ ᱢᱮᱱᱟᱜᱼᱟ, ᱟᱫᱚ ᱢᱟᱲᱟᱝ ᱵᱟᱨᱭᱟ ᱠᱷᱚᱸᱰ ᱨᱮ ᱦᱟᱴᱤᱧ ᱟᱠᱟᱱᱟ : ᱡᱚᱣᱨᱟ ᱟᱨ ᱯᱟᱦᱟᱲᱜᱟᱲ ᱾ ᱥᱚᱵᱚᱞᱜᱟᱲ ᱥᱟᱵᱼᱰᱤᱵᱤᱡᱚᱱ ᱨᱮ ᱵᱟᱨᱭᱟ ᱛᱟᱦᱥᱤᱞ ᱟᱨ ᱵᱚᱱᱚᱛ ᱢᱮᱱᱟᱜᱼᱟ : ᱥᱚᱵᱚᱞᱜᱟᱲ ᱟᱨ ᱠᱟᱭᱞᱟᱨᱚᱥ ᱾ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱞᱟᱹᱠᱛᱤᱭᱟᱜ ᱥᱚᱦᱚᱨ ᱠᱟᱱᱟ : ᱢᱩᱨᱮᱱᱟ, ᱵᱟᱢᱚᱨ, ᱟᱢᱵᱟᱦ, ᱯᱚᱨᱥᱟ, ᱡᱚᱣᱨᱟ, ᱥᱚᱵᱚᱞᱜᱟᱲ, ᱠᱟᱭᱞᱟᱨᱚᱥ ᱟᱨ ᱡᱷᱩᱸᱰᱯᱩᱨᱟ ᱾

ᱦᱚᱱᱚᱛ ᱨᱮ ᱛᱩᱨᱩᱭ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ : ᱥᱚᱵᱚᱞᱜᱟᱲ, ᱡᱚᱣᱨᱟ, ᱥᱩᱢᱟᱣᱟᱞᱤ, ᱢᱩᱨᱮᱱᱟ, ᱫᱚᱢᱟᱱᱤ ᱟᱨ ᱟᱢᱵᱟᱦ ᱾ ᱱᱚᱣᱟ ᱡᱚᱛᱚ ᱢᱩᱨᱮᱱᱟ ᱞᱳᱠᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱥᱩᱨ ᱨᱮᱱᱟᱜ ᱫᱤᱥᱩᱣᱟᱹᱜ ᱩᱰᱟᱹᱱ ᱰᱟᱹᱦᱤ ᱜᱣᱟᱞᱤᱭᱚᱨ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾

ᱡᱚᱣᱨᱟ
ᱱᱚᱣᱟ ᱢᱩᱨᱮᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱚᱜᱚᱨ ᱟᱨ ᱛᱟᱦᱥᱤᱞ ᱢᱮᱱᱟᱜᱼᱟ ᱾ ᱡᱚᱣᱨᱟ ᱟᱜᱽᱨᱟ ᱠᱷᱚᱱ ᱑᱒᱐ ᱠᱤᱞᱚᱢᱤᱴᱚᱨ ᱮᱛᱚᱢ ᱟᱨ ᱜᱣᱟᱞᱤᱭᱚᱨ ᱠᱷᱚᱱ ᱗᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱠᱚᱧᱮ ᱛᱟᱞᱢᱟ ᱨᱮᱞᱣᱮ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱩᱨᱮᱱᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱙,᱖᱕,᱙᱗᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱞᱮᱥᱚᱛᱷᱚ ᱫᱤᱥᱚᱢ ᱟᱨᱵᱟᱝ ᱱᱤᱭᱩ ᱢᱮᱠᱥᱤᱠᱳ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱒᱓᱖ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱙᱔ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱐᱒᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱓.᱓᱘% ᱛᱟᱦᱮᱸ ᱠᱟᱱᱟ ᱾ ᱢᱩᱨᱮᱱᱟ ᱨᱮ ᱡᱟᱱᱟᱝ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱓᱙ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱒.᱐᱗% ᱢᱮᱱᱟᱜᱼᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱙.᱘᱗% ᱦᱚᱲ ᱮᱞ ᱫᱚ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱦᱤᱱᱫᱤ ᱨᱚᱲᱟ ᱾2011 Census of India, Population By Mother Tongue

 ᱧᱮᱧᱮᱞ ᱴᱷᱟᱶ 
 ᱢᱤᱛᱟᱣᱟᱞᱤ ᱱᱩᱨᱟᱵᱟᱫᱽ ᱢᱩᱜᱚᱞ ᱠᱟᱨᱯᱮᱴ ᱢᱮᱢᱚᱨᱤᱭᱟᱞ
 ᱥᱚᱵᱚᱞᱜᱟᱲ ᱠᱤᱞᱟ
 ᱡᱟᱹᱛᱤᱭᱟᱹᱨᱤ ᱪᱚᱢᱵᱚᱞ ᱟᱵᱷᱭᱟᱨᱚᱬᱭ
 ᱥᱤᱦᱚᱱᱤᱭᱟ (ᱠᱟᱪᱷᱣᱟᱦᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ)
 ᱯᱟᱦᱟᱲᱜᱟᱲ (ᱠᱮᱵᱷ ᱯᱮᱭᱴᱤᱝ) 
 ᱠᱩᱴᱟᱣᱟᱨ ᱩᱪᱟᱹᱲ ᱢᱚᱨᱴᱮᱢ (ᱠᱮᱵᱷ ᱠᱟᱨᱯᱮᱴ)
 ᱱᱟᱨᱮᱥᱚᱨ ᱼ ᱱᱚᱨᱟᱨ 
 ᱠᱚᱠᱚᱱᱢᱟᱴᱷ : ᱥᱤᱦᱚᱱᱤᱭᱟᱹ ᱨᱮᱱᱟᱜ ᱯᱷᱮᱢᱚᱥ ᱥᱤᱵᱷ ᱢᱚᱱᱫᱤᱨ 

 ᱱᱩᱨᱟᱵᱟᱫᱽ ᱟᱹᱛᱩ ᱨᱮ ᱥᱟᱸᱠ ᱜᱟᱰᱟ ᱨᱮ ᱵᱮᱱᱟᱣ ᱟᱠᱟᱱᱟ ᱢᱩᱜᱚᱞ ᱠᱟᱞᱤᱱ ᱯᱚᱞ 
 ᱥᱨᱤ ᱵᱟᱡᱽᱨᱟᱝ ᱵᱮᱠᱩᱸᱴᱷ ᱟᱥᱨᱟᱢ ᱟᱹᱛᱩ ᱠᱷᱮᱨᱤᱭᱟ ᱨᱮ ᱢᱮᱱᱟᱜᱼᱟ 
ᱱᱚᱣᱟ ᱥᱩᱨᱫᱟᱥ ᱵᱟᱵᱟ ᱟᱜ ᱛᱟᱯᱚ ᱦᱟᱥᱟ ᱢᱮᱱᱟᱜᱼᱟ 
ᱟᱹᱛᱩ ᱯᱚᱧᱪᱟᱭᱚᱛ ᱡᱤᱜᱽᱱᱤ ᱨᱮ ᱵᱷᱩᱛᱮᱥᱚᱵᱚᱨ ᱢᱚᱦᱟᱫᱮᱵᱽ ᱟᱜ ᱢᱚᱱᱫᱤᱨ ᱡᱤᱜᱽᱱᱤ ᱠᱷᱚᱱ ᱗ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱢᱟᱛᱟ ᱵᱟᱥᱮᱭᱟ ᱵᱟᱞᱤ ᱟᱜ ᱢᱟᱨᱮ ᱢᱚᱱᱫᱤᱨ 

 ᱯᱚᱨᱥᱟ ᱛᱟᱦᱥᱤᱞ ᱨᱮ ᱱᱟᱜᱟᱡᱤ ᱢᱚᱦᱟᱨᱟᱡᱽ ᱟᱜ ᱯᱟᱛᱟ ᱦᱩᱭᱩᱜᱼᱟ

ᱧᱩᱛᱩᱢᱟᱱ ᱦᱚᱲ
 ᱨᱟᱢ ᱯᱨᱚᱥᱟᱫᱽ ᱵᱤᱥᱢᱤᱞ; ᱥᱤᱧᱚᱛᱭᱟᱹ ᱨᱮᱵᱷᱚᱞᱭᱩᱥᱚᱱᱟᱨᱤ, ᱵᱟᱨᱵᱟᱭ ᱟᱹᱛᱩ ᱠᱷᱚᱱ  
 ᱯᱟᱱ ᱥᱤᱝ ᱛᱚᱢᱟᱨ; ᱯᱷᱮᱢᱚᱥ ᱮᱛᱷᱞᱤᱴ ᱵᱷᱤᱰᱚᱥᱟ (ᱢᱩᱨᱮᱱᱟ) ᱾ ᱩᱱᱤᱫᱚ ᱡᱟᱯᱟᱱ ᱨᱮ ᱥᱤᱧᱚᱛ ᱞᱟᱹᱜᱤᱫ ᱛᱮ ᱥᱚᱱᱟ ᱯᱟᱫᱟᱠ ᱡᱤᱛᱠᱟᱹᱨ ᱾
 ᱱᱟᱨᱮᱱᱫᱨᱚ ᱥᱤᱝ ᱛᱚᱢᱟᱨ; ᱥᱤᱧᱚᱛ ᱥᱚᱨᱠᱟᱨ ᱨᱮ ᱜᱨᱟᱢᱤᱬ ᱵᱤᱠᱟᱥ ᱟᱧ ᱯᱚᱧᱪᱟᱭᱟᱛ ᱨᱟᱡᱽ ᱢᱚᱱᱛᱨᱤ, [ᱯᱚᱨᱥᱟ] (ᱟᱹᱛᱩ ᱼ ᱳᱨᱛᱷᱤ) ᱠᱷᱚᱱ 
 ᱟᱥᱚᱠ ᱟᱨᱜᱟᱞ: ᱢᱩᱨᱮᱱᱟ ᱱᱟᱜᱟᱨ ᱱᱤᱜᱚᱢ ᱨᱤᱱᱤᱡ ᱢᱮᱭᱟᱨ
 ᱯᱨᱤᱭᱚᱝᱠᱟ ᱫᱟᱥ: ᱢᱩᱨᱮᱱᱟ ᱦᱚᱱᱚᱛ ᱨᱤᱱᱤᱡ ᱠᱚᱞᱮᱠᱴᱚᱨ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Morena District web site
Morena Zila Panchayat

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ